b'\n_START_ARTICLE_\nNetApp\n_START_SECTION_\nZgodovina\n_START_PARAGRAPH_\nPodjetje NetApp so leta 1992 ustanovili David Hitz, James Lau in Michael Malcolm. Takrat je bil NetApp-ov glavni konkurent Auspex Systems. Prihodki podjetja so od leta 2002, ko so zna\xc5\xa1ali 800 milijonov ameri\xc5\xa1kih dolarjev, v stabilnem porastu. Leta 2006 so prodali produkte NetCache podjetju Blue Coat Systems. 1. junija 2015 je kot generalni direktor nastopil George Kurian.\n_START_SECTION_\nNetApp diskovni sistemi\n_START_PARAGRAPH_\nNetApp diskovni sistemi so najprepoznavnej\xc5\xa1i produkti podjetja \xc5\xbee od samega za\xc4\x8detka. Razviti so bili kot diskovne pomnilni\xc5\xa1ke naprave, ki nadzorujejo datote\xc4\x8dni sistem in predstavljajo datoteke in mape napravam preko omre\xc5\xbeja. Ta shema se v\xc4\x8dasih imenuje datote\xc4\x8dna hramba (NAS), v nasprotju z blokovno hrambo (SAN), ki jo obi\xc4\x8dajno nudijo velika podjetja s podro\xc4\x8dja hrambe podatkov kot npr. EMC Corporation in Hitachi Data Systems._NEWLINE_NetApp diskovni sistemi so prvotno uporabljali NFS (Network File System) in CIFS protokol v okviru standardnih lokalnih omre\xc5\xbeij (Local Area Network, LAN). Leta 2002 je v poskusu za pove\xc4\x8danje tr\xc5\xbenega dele\xc5\xbea NetApp dodal dostop za blokovno hrambo, katero danes NetApp sistemi podpirajo prek protokolov FC (Fibre Channel), iSCSI in novej\xc5\xa1ega Fibre Channel over Ethernet (FCoE)._NEWLINE_V diskovnih sistemih je name\xc5\xa1\xc4\x8den operacijski sistem Data ONTAP, ki vklju\xc4\x8duje kodo iz Berkeley Net/2 BSD Unix-a ter tehnologije Spinnaker Networks-a in drugih operacijskih sistemov. Data ONTAP je prvotno podpiral samo NFS, kasneje so bili dodani CIFS, iSCSI in Fibre Channel (vklju\xc4\x8dno s Fibre Channel over Ethernet). Danes NetApp ponuja dve razli\xc4\x8dici Data ONTAP: Data ONTAP 7-mode in novo narejeni Clustered Data ONTAP, ki temelji na mre\xc5\xbeni tehnologiji, pridobljeni iz Spinnaker Networks._NEWLINE_V letu 2006 je NetApp uvedel Virtual Tape Library (VTL) produkte za virtualizacijo hrambe podatkov na magnetnih trakovih. V letu 2007 je predstavil lastno tehnologijo deduplikacije: NetApp Dedup, ki je na voljo za vse trenutne modele NetApp diskovnih sistemov.\n_START_SECTION_\nDatafort\n_START_PARAGRAPH_\nDecru Datafort enkripcija pomnilnikov lahko \xc5\xa1ifrira pri NFS, CIFS, iSCSI ali Fibre Channel protokolih. Ta serija vklju\xc4\x8duje tudi naprave za upravljanje klju\xc4\x8dev, ki slu\xc5\xbei shranjevanju in za\xc5\xa1\xc4\x8diti klju\xc4\x8dev za enkripcijo.\n_START_SECTION_\nPartnerstva\n_START_PARAGRAPH_\nNetApp ima vzpostavljena tehnolo\xc5\xa1ka partnerstva s \xc5\xa1tevilnimi vodilnimi IT podjetji, kot BMC, Brocade, Cisco, Citrix, Microsoft, Oracle Corporation, SAP AG, Symantec, Apple in VMware. Od leta 2012 je vzpostavljeno partnerstvo pod sloganom "Imagine Virtually Anything", ki vklju\xc4\x8duje sodelovanje s podjetjema Cisco in VMware. Z njim \xc5\xbeelijo kon\xc4\x8dnim uporabnikom ponuditi skalabilno arhitekturo FlexPod, ki zagotavlja ve\xc4\x8djo varnost hranjenja podatkov v oblaku. Poleg tehnolo\xc5\xa1kih partnerstev NetApp Partner Program pomaga prodajalcem, distributerjem, ponudnikom storitev in sistemskim integratorjem ustvariti nove prilo\xc5\xbenosti z uvedbo NetApp re\xc5\xa1itev pri re\xc5\xa1evanju poslovnih problemov njihovih strank.\n_START_SECTION_\nGlavni konkurenti\n_START_PARAGRAPH_\nNetApp ima pomembno vlogo v industriji naprav za hranjenje podatkov, kjer se po kapitalizaciji trga uvr\xc5\xa1\xc4\x8da na drugo mesto za EMC Corporation in pred Seagate Technology, Western Digital, Brocade, Imation in Quantum. Glede na celotne prihodke NetApp sodi za EMC, Seagate in Western Digital ter pred Imation, Brocade, Xyratex in Hutchinson Technology. Potrebno je upo\xc5\xa1tevati, da ti seznami ne vklju\xc4\x8dujejo podjetij, ki imajo tudi pomemben vpliv na podro\xc4\x8dju pomnilnikov, kot so Hewlett Packard, IBM, Hitachi, Dell, Oracle in Fujitsu. Glede na poro\xc4\x8dilo IDC iz leta 2010 je NetApp tretja dru\xc5\xbeba na "seznamu Velikih 5" s podro\xc4\x8dja omre\xc5\xbene hrambe podatkov, za EMC in IBM, ter pred HP in Dell, z najve\xc4\x8djo letno rastjo prihodkov (47,4%).\n_START_SECTION_\nDelovno okolje\n_START_PARAGRAPH_\nNetApp ima tudi dolgo zgodovino na seznamu "najbolj\xc5\xa1ih podjetij za delo". Dru\xc5\xbeba je osvojila prvo mesto na lestvici Fortune 100 najbolj\xc5\xa1ih delodajalcev za leto 2009. To je \xc5\xbee sedmo leto zapored, da si je NetApp prislu\xc5\xbeil mesto na tem seznamu, vsakokrat med najbolj\xc5\xa1ih 50.\n_START_SECTION_\nOprema v Siriji\n_START_PARAGRAPH_\nNovembra 2011 med sirsko vstajo je bil NetApp imenovan kot eno izmed podjetij, katerih proizvodi so bili uporabljeni pri zlomu sirske vlade. Oprema naj bi bila prodana pri poobla\xc5\xa1\xc4\x8denem prodajalcu NetApp. 7. aprila 2014 je bil NetApp uradno obve\xc5\xa1\xc4\x8den s strani pristojnih organov v ZDA, ko so zaklju\xc4\x8dili pregled zadeve in ugotovili, da NetApp ni kr\xc5\xa1il izvoznih zakonov ZDA ter da je na tem podro\xc4\x8dju primer zaklju\xc4\x8den.\n_START_SECTION_\nPravni spor z dru\xc5\xbebo Sun Microsystems\n_START_PARAGRAPH_\nV septembru 2007 je NetApp je uvedel postopek zoper dru\xc5\xbebo Sun Microsystems zaradi kr\xc5\xa1enja patentnih pravic, ki se je nadaljeval s protiobto\xc5\xbebo. 9. septembra 2010 je NetApp objavil dogovor z Oracle Corporation (novi lastnik podjetja Sun Microsystems) za opustitev to\xc5\xbeb.'